Funny Little World

«Funny Little World» er en sang med melodi og tekst av Alexander Rybak, fra hans debutalbum Fairytales utgitt i 2009. Singelen ble sluppet digitalt eksklusivt av nettbutikken Platekompaniet, på Alexander Rybaks fødselsdag 13. mai. 

«Funny Little World» fikk positive kritikker av de fleste norske kritikerne. Sangen debuterte på en andreplass på VG-lista våren 2009, bare slått av Rybaks egen sang «Fairytale». I sin tredje uke på lista gikk sangen helt til topps.

Alexander Rybak spilte en akustisk versjon av sangen for første gang på en pressekonferanse ved Eurovision Song Contest 2009 i Moskva.

Listeplasseringer
Da «Funny Little World» kom på de norske listene, var det første gang at en norsk artist hadde de to øverste plassene på singellisten. Teknisk sett hadde Kurt Nilsen klart det før, da hans gamle band kom på andreplass i 2003, mens den nærmeste andre var da Inger Lise Rypdal hadde første- og tredjeplass tilbake i 1968.

Referanser

 

 

Norske sanger
Sanger fra 2009
Sanger fremført på Hver gang vi møtes